सेन्ट जेभियर्स र नेपालगन्ज मोडेल च्याम्पियन
सेन्ट जेभियर्स  र नेपालगन्ज मोडेल एकेडेमी बुधबार मेयर कप अन्तरविद्यालय छात्रछात्रा फुटबल प्रतियोगितामा च्याम्पियन बनेको छ ।
नेपालगन्ज — सेन्ट जेभियर्स  र नेपालगन्ज मोडेल एकेडेमी बुधबार मेयर कप अन्तरविद्यालय छात्रछात्रा फुटबल प्रतियोगितामा च्याम्पियन बनेको छ ।फाइनलमा नेपालगन्ज सेन्ट जेभियर्सले नेपालगन्ज मोडेल एकेडेमीलाई २–० ले हरायो । सुमित थापाले ६० र ६७ औं मिनेटमा गोल गरे । म्यान अफ द फाइनल सुमित चुनिए । छात्रातर्फ फाइनलमा मोडेल एकेडेमीले मनकामना मावि खजुरालाई २–० ले हरायो । टोलीको जितमा तिलसरा बुढाले २० औं र चमेली चौधरीले ५० औं मिनेटमा गोल गरे । वुमेन अफ द म्याच तिलसरा बुढा भइन् ।बाँके जिल्ला फुटबल संघले नेपालगन्ज उपमहानगरपालिकाको सहयोगमा आयोजना गरेको प्रतियोगितामा सेन्ट जेभियर्सका सुमित थापा र मनकामनाकी लक्ष्मी बिक सर्वोत्कृष्ट खेलाडी भए । जीवनज्योति स्कुल कोहलपुरले फेयर प्ले ट्रफी जित्यो ।विजेतालाई नेपालगन्ज उपमहानगरपालिका मेयर प्रशान्त विष्ट, उपमेयर कमरुद्दिन राई, आयोजक संघका अध्यक्ष भोजराज शाहीलगायतले पुरस्कृत गरे ।धम्बोझीस्थित एन्फा ग्रासरुट फुटबल एकेडेमीमा ११ दिन चलेको प्रतियोगितामा बाँके जिल्लाका ८ स्थानीय तहका ३३ विद्यालयका खेलाडीले भाग लिएका थिए । छात्रतर्फ २८ र छात्रातर्फ ५ स्कुलले सहभागिता जनाए ।